cyanic-selkie/wikianc huggingface dataset:
வில்லியம் அடைர் நெல்சன்
வில்லியம் அடைர் நெல்சன் (William Adair Nelson) ஒரு பிரித்தானியர். இரண்டாம் உலகப் போருக்கு முன்னர் இலங்கையில் பணியாற்றியவர். அரண்கள், கோட்டைகள் போன்ற பாதுகாப்புத் தொடர்பான கட்டிடங்கள் மீது ஆர்வம் கொண்ட இவர் இலங்கையில் ஒல்லாந்தர் காலக் கோட்டைகளைப் பற்றிய தகவல்களைத் திரட்டி ஆய்வு செய்ததுடன், பிற்காலத்தில் இலங்கையின் ஒல்லாந்தர் கோட்டைகள் (The Dutch Forts of Sri Lanka) என்னும் தலைப்பிலான ஆங்கில நூலொன்றையும் வெளியிட்டார். இது இவ்விடயம் தொடர்பாக வெளியிடப்பட்ட முக்கிய நூலாகும்.
இளமைக்காலம்
நெல்சன் 1907 ஆம் ஆண்டில் பிறந்தார். இவரது தந்தை எச். அடேர் நெல்சன், அபர்டீனில் மாட்சிமை தாங்கிய அரசரின் அரங்கில் மேலாளராக இருந்தவர். வில்லியம் நெல்சன் 1914 முதல் 1924 வரை அபர்டீன் கிராமர் பள்ளியில் கல்வி பயின்றார். அபர்டீனில் இருந்த "வில்லியம்சன் அன்ட் டன்" என்னும் பட்டயக் கணக்காளர் நிறுவனத்தில் வேலை பழகுனராகச் சேர்ந்த வில்லியம் நெல்சன், 1930 ஆம் ஆண்டில் இடம்பெற்ற இறுதித் தேர்வில் சிறப்புத் தகைமையுடன் வெற்றி பெற்றார். இதன்பின்னர் அக்காலத்தில் முன்னணியில் இருந்த பல பட்டயக் கணக்காளர் நிறுவனங்களில் பணியாற்றினார். 1930களின் நடுப் பகுதியில், அக்காலத்தில் பிரித்தானியர் ஆட்சியின் கீழிருந்த இலங்கைக்கு வந்த நெல்சன், கொழும்பில் இருந்த இலண்டனைச் சேர்ந்த "ஃபோர்ட், ரோட்சு அன்ட் தோர்ன்டன்" என்னும் பட்டயக் கணக்காளர் நிறுவனத்தில், ஐந்து ஆண்டுகள் பணிபுரிந்தார். இவர் அங்கே மேல்நிலை உதவியாளர் தரத்தில், கணக்காய்வு, கணக்கியல் துறைக்குப் பொறுப்பாக இருந்தார்.
கோட்டைகள் மீதான ஆர்வம்
நெல்சனுக்குப் பள்ளிக் காலத்தில் இருந்தே கோட்டைகள், அரண்கள் முதலியவற்றின் மீது ஆர்வம் இருந்தது. எனினும், இலங்கையில் இருந்த காலத்திலேயே இது தொடர்பில் ஆய்வு செய்யக்கூடிய வாய்ப்பு இவருக்குக் கிடைத்தது. இலங்கையில் கரையோரப் பகுதிகளைத் தமது ஆட்சியின் கீழ் வைத்திருந்த ஒல்லாந்தர் தமது கட்டுப்பாட்டில் இருந்த பகுதிகளில் பல கோட்டைகளைக் கட்டியிருந்தனர். இவற்றை ஆய்வு செய்யப் புகுந்த நெல்சன் இலங்கையில் ஒல்லாந்தர் கோட்டைகள் இருந்த எல்லாப் பகுதிகளுக்கும் பயணம் செய்து பல தகவல்களைத் திரட்டினார். ஒளிப்படங்களை எடுத்ததுடன், கோட்டைகளை அளந்து வரைபடங்களையும் வரைந்து, குறிப்புக்களையும் எடுத்தார்.
படைத்துறையில் பணி
1938 ஆம் ஆண்டில் ஐரோப்பாவுக்குத் திரும்பிய நெல்சன் ஓராண்டு பெல்சியம் நாட்டில் பணிபுரிந்தார். 1939 ஆம் ஆண்டில் அவர் இலண்டனுக்குத் திரும்பினார். இலண்டனில் படையில் இணந்து கொண்ட நெல்சன் இரண்டாம் உலகப் போர்க் காலத்தில் பெரும்பாலும் மத்தியகிழக்குப் பகுதிகளில் பணியாற்றினார். 1944 ஆம் ஆண்டில் போரில் காயமடைந்த இவர் 1945 அக்டோபரில் படையிலிருந்து விலகினார். அப்போது அவர் கப்டன் தரத்தில் இருந்தார்.
பிற்காலம்
போருக்குப் பின்னர் 1946 ஆம் ஆண்டில் "குளோவின் பே" என்னும் இடத்தில் இருந்த உணவு அமைச்சில் நிதிக் கண்காணிப்பாளராகப் பணியேற்றார். பின்னர் அங்கிருந்து இலண்டனுக்குச் சென்ற நெல்சன், தேசிய நிலக்கரிச் சபையில் நிதி அலுவலராகப் பதவியில் அமர்ந்தார். அபர்டீனுக்குத் திரும்புவதில் ஆர்வம் கொண்டிருந்த நெல்சன், அபர்டீன் பல்கலைக் கழகத்துக்கு விண்ணப்பித்து 1948ல், அங்கே பொருளாளர் மற்றும் துணைச் செயலராகப் பதவியேற்றார். 1960 ஆம் ஆண்டில் அபர்தீன் பல்கலைக் கழகம் இவருக்குக் கௌரவ முதுமாணிப் பட்டம் வழங்கியது. ஓய்வுபெறும்வரை 30 ஆண்டுகள் அப் பல்கலைக்கழகத்தில் பணியாற்றிய நெல்சன் 1975 ஆம் ஆண்டில் ஓய்வு பெற்றார். இதன் பின்னரே இலங்கையின் ஒல்லாந்தர் கோட்டைகள் தொடர்பான அவரது ஆய்வை நிறைவு செய்யக்கூடிய நேரமும் வாய்ப்பும் அவருக்குக் கிடைத்தன. தனது ஆய்வு விவரங்களை ஒரு பெரிய முழுமையான நூலாக வெளியிட இவர் ஆர்வம் கொண்டிருந்தார் ஆயினும் நூல் வெளியீட்டுக்கான செலவுகள் அதிகமாகும் என்பதால் அவரது எண்ணம் முழுமையாகக் கைகூடவில்லை. அவர் சேகரித்த பல தகவல்களை நூலில் சேர்க்காமல் விடவேண்டியதாயிற்று. பெரும்பாலான தகவல்களைச் சேகரித்து 45 ஆண்டுகள் கழிந்த பின்னரே 1984 ஆம் ஆண்டில் இவரது நூல் வெளியானது. எனினும் முதலில் தகவல் சேகரித்து ஏறத்தாழ அரை நூற்றாண்டுக் காலம் கழிந்துவிட்டமையால், கோட்டைகளின் நிலையில் ஏற்பட்ட மாற்றங்களை அறிந்துகொள்வதற்காக நெல்சன் 1984 ஆம் ஆண்டு ஆகத்தில் இலங்கை வந்து இரண்டு கிழமைகள் தங்கியிருந்தார். இக்காலத்தில் தான் ஆய்வு செய்த பல கோட்டைகளுக்கும் சென்றார். எனினும் உள்நாட்டுப் போர் நடைபெற்று வந்ததால் வடபகுதிக் கோட்டைகளுக்கு அவரால் செல்ல முடியவில்லை.
ஓய்வு பெற்ற பின்னர், இலங்கையின் கோட்டைகள் தொடர்பான ஆய்வுகளை நிறைவு செய்தது மட்டுமன்றிப் பல இடங்களுக்கும் பயணம் செய்து பாதுகாப்புக்கான அமைப்புக்கள் தொடர்பில் மேலும் பல ஆய்வுகளையும் செய்து கட்டுரைகளை எழுதியுள்ளார். பெலின்சோனாவின் மத்தியகாலக் காப்பரண்கள், லாகோசின் காப்பரண்கள், இந்தியப் பெருங்கடல் பகுதிக் கோட்டைகள் என்பன இவரது ஆய்வுத் தலைப்புக்களில் சிலவாகும். இவை தவிரத் துருக்கியில் உள்ள கோட்டைகள் பற்றி ஆய்வுகள் செய்வதற்கும் திட்டங்கள் வைத்திருந்தார். ஆனால், இத் திட்டங்களை நிறைவேற்றுமுன்பே 1993 ஆகத்து மாதம் 23 ஆம் நாள் அபர்தீனில் நெல்சன் காலமானார். இவர் காலமான பின்னர் 1994ல் இவரது இரண்டாவ நூலான "மொம்பாசாவின் யேசுக் கோட்டை" என்னும் நூல் வெளியிடப்பட்டது.
சோழமண்டலம் கலைஞர்கள் கிராமம்
வெளி இணைப்புகள்
சோழமண்டலம் கலைஞர்கள் கிராமத்தின் அதிகாரப்பூர்வ இணையதளம்
பகுப்பு:சென்னைக் குறுங்கட்டுரைகள் பகுப்பு:சென்னை சுற்றுப் பகுதிகள்
சுயமரியாதை இயக்கம்
சுயமரியாதை இயக்கம் (self-respect movement) சமுதாயத்தின் பிற்பட்ட மற்றும் பின்தங்கிய, தாழ்த்தப்பட்ட, மக்களின் வாழ்வியல் உரிமைக்காகவும் அவர்களின் மனித சமத்துவத்தை வலியுறுத்துவதற்காகவும் 1925 ஆம் ஆண்டு பெரியார் ஈ வெ இராமசாமி அவர்களால் இந்தியாவின், தமிழக மாநிலத்தில் (அப்போதைய சென்னை இராஜதானி) தொடங்கப்பட்டது.
இவ்வமைப்பு பிற்படுத்தப்பட்ட, தாழ்த்தப்பட்ட சமுகத்தினரின் சுயமரியாதையை வலியுறுத்தி, வர்ணாசிரம தர்ம தத்துவத்தில் ஊறிய சமூகத்தினிடமிருந்து இவர்களை மீட்டெடுக்கவும், அவர்களை சமுதாயத்தின் மேல்மட்டத்திற்கு உயர்த்தவும் பாடுபட்டது. இவ்வியக்கத்தின் கொள்கை தமிழகத்தில் மட்டுமின்றி மலேசியா, சிங்கப்பூர் மற்றும் சிங்கப்பூர் வாழ் இந்தியர்கள் என்று அனைவரிடமும் பரவியது. சிங்கப்பூரில் தமிழவேள் ஜி சாரங்கபாணி தலைமையில் பரவியது. 1944 ம் ஆண்டு முதல் இவ்வியக்கம் திராவிடர் கழகம் என்று மாற்றப்பட்டு திராவிடர்களின் நலன்களில் அக்கறை கொண்ட கட்சியாகச் செயல்பட்டது.
சுயமரியாதை இயக்கத்திலிருந்து தோன்றிய கட்சிகள்
பின்னாளில் தமிழ் நாட்டில் தோன்றியத் திராவிடக்கட்சிகளான திமுக, அதிமுக கட்சிகள் இதிலிருந்து தோன்றியவையே. இவ்வியக்கம் ஏற்படுத்திய மறுமலர்ச்சியின் பலனாக இவ்வியக்கத்திலிருந்து பிரிந்து சென்ற திமுக 1967 ல் தமிழகத்தில் நடைபெற்ற பொதுத் தேர்தலில் காங்கிரஸ் கட்சியை வீழ்த்தி ஆட்சியைக் கைப்பற்றியது. அதன் முதல்வராக அறிஞர் அண்ணா என்று எல்லோராலும் அழைக்கப்படும் டாக்டர் சி. என்.அண்ணாதுரை பதவி வகித்தார். நடுவில் அதிமுக, திமுக என மாற்றி மாற்றி ஆட்சிஅமைத்துள்ளன. இன்று வரை அவ்வியக்கத்திலிருந்து தோன்றியக் கட்சிகளே ஆட்சியிலுள்ளது இதற்கு சான்றாகும். தற்பொழுது திமுக வைச் சார்ந்த மு. க. ஸ்டாலின் தமிழகத்தின் முதல்வராக ஆட்சியிலுள்ளார்.
பார்ப்பன எதிர்ப்பு
நெடுங்காலமாகப் பார்ப்பனர்கள் தமிழ்ச் சமுதாயத்தின் அதிகார வர்கத்தின் ஒரு பகுதியினராக விளங்கினர். சமயம், கல்வி, சட்டம், அரசியல், ஊடகம், கலைகள் என பல துறைகளில் இவர்கள் செல்வாக்கு செலுத்தினார்கள். இதனால் இதர சாதி மக்கள் புறக்கணிக்கப்பட்டு பெரும் பாதிப்புக்கு உள்ளாகினார்கள். இதை தீவிரமாக எதிர்த்த பெரியார், சமூக சீர்திருத்தத்துக்கு பெரும் பங்களித்தார். இவரது சமூகப் போராட்டங்களினால் பார்ப்பனர்களின் ஆதிக்க நிலை தளர்ந்தது.
இதனால் பார்ப்பனர்கள் பாதிக்கப்பட்டனர். அவரின் பார்ப்பன எதிர்ப்புக் கொள்கையால் உந்துதல் பெற்ற அவர் தொண்டர்களுக்கும் பார்ப்பனர்களுக்கும் அடிக்கடி மோதல்கள் ஏற்பட்டன. அன்றைய தமிழக முதலமைச்சர் சக்ரவர்த்தி சி இராஜகோப்பாலச்சாரியரையும் தொண்டர்கள் தாக்க முற்பட்டனர். இச்சம்பவத்தையறிந்த பெரியார் தன் தொண்டர்களைக் கண்டித்ததுடன் அரசியல் வேறுபாடு கருதாமல் இராஜகோப்பாலச்சாரியரிடமும் வருத்தம் தெரிவித்தார்.
சுயமரியாதைத் திருமணங்கள்
இவ்வியக்கத்தினரால் அறிமுகப்படுத்தப்பட்ட திருமண முறை சுயமரியாதைத் திருமணங்கள் எனப்படுகிறது. இன்று அனைவராலும் பின் பற்றப்படுகிறது. இத்திருமண முறை வழக்கமாக பின்பற்றிவரும் பிராமண புரோகிதர், சமஸ்கிருத மந்திரங்கள், தாலி கட்டுதல் போன்ற சடங்குகள் இன்றி எளிமையாக சிக்கனமான திருமண முறையாக இருந்தது. இத்திருமண முறை தற்பொழுது சட்டப்படி செல்லுபடியாகும் திருமண முறையாக திராவிட முன்னேற்றக் கழக அரசால் அறிவிக்கப்பட்டது.
மேற்கோள்கள்
பகுப்பு:தமிழ்நாட்டு திராவிட அமைப்புகள் பகுப்பு:தமிழ்ச் சமூகத்தில் சாதிய எதிர்ப்பு இயக்கம் பகுப்பு:தமிழ் இறைமறுப்பு அமைப்புக்கள் பகுப்பு:தமிழ்நாட்டு சமூக வரலாறு பகுப்பு:தமிழ் அரசியல் பகுப்பு:பெரியார் ஈ. வெ. இராமசாமி
மோசே
மோசே அல்லது மோயீசன் (எபிரேயம்: מֹשֶׁה‎, Modern Moshe Tiberian Mōšéh ISO 259-3 Moše ; அரபு மொழி: موسى Mūsā ) என்பவர் என்பவர் எபிரேய விவிலியம், திருக்குர்ஆன் மற்றும் பகாய் சமய நூல்களின் படி, இவர் ஓர் இறைவாக்கினர் சமயத்தலைவர் மற்றும் சட்டம் அளித்தவர் என்று அறியப்படுகிறார். யூத மரபுப்படி இம்மதத்தின் படிப்பினைகள் அனைத்தையும் தொகுத்து  இவரே தோராவை எழுதினார். யூத சமயத்தின் முக்கியமான தீர்க்கதரிசிகளில் ஒருவராக மோசே கருதப்படுகிறார். கிறித்துவத்திலும் ஆபிரகாமிய சமயங்களிலும் இவர் மிகவும் குறிக்கத்தக்கவராவாகவும் விளங்குகிறார்.
தொல்பொருளியளாலர்களிடையே விடுதலைப் பயணம் குறித்தும், மோசேயின் வரலாற்றுத் தன்மைக் குறித்தும் ஒத்தக்கருத்தில்லை. பலர் இதனை வெண்கலக் காலத்தின் முடிவில் இசுரயேலர்களால் கானான் நாட்டில் இயற்றப்பட்ட புனைவுக்கதையாகக் கருதுகின்றனர்.
விடுதலைப் பயண நூலின் படி இசுரயேலர் எகிப்தில் அடிமைப்பட்டிருந்த காலத்தில் இவர் பிறந்தார் எனக்கூறப்படுகிறது. அடிமைகளாக இருந்த சிறுபான்மையினர் எண்ணிக்கை நாளுக்கு நாள் அதிகரித்தது; இதனால் எகிப்திய அரசர் தங்களை  எகிப்திய எதிரிகளோடு இணைத்துக் கொள்ளலாம் என்று கருதினார். இதன் தொடர்ச்சியாக எகிப்தில் பெருகிவரும் இசுரேலியர்களின் மக்கள் தொகையைக் குறைப்பதற்காக புதியதாகப் பிறந்த ஆண்குழந்தைகள் அனைவரையும் கொன்று விடும்படியும் ஆணையிட்டார். குழந்தையினைக்கொல்ல மனம்வராத மோசேயின் தாயார் குழந்தை மோசேவை ஒரு கூடையில் வைத்து நைல் நதியில் மிதக்கவிட்டார். கூடை எகிப்தின் இளவரசியால் கண்டெடுக்கப்பட்டு ஓர் அரசக் குடும்பத்தின் தத்துப்பிள்ளையாக வளர்க்கப்பட்டார். ஒரு எகிப்தியனைக் கொன்றதற்காக மிதியான் நாட்டில் பதுங்கியிருந்த போது இவருக்கு கடவுள் அருள் கிடைத்ததாக நம்பப்படுகிறது.
thumb|230px|மோசேவும் பத்துக் கட்டளைகளின் கற்பலகைகளும் பாரம்பரிய யூதமதத்தின் படி மோசேயின் காலம் கி.மு 1391–1271 வரை உள்ளதாக நம்பப்படுகின்றது; 4ஆம் நூற்றாண்டினைச்சேர்ந்த புனித ஜெரோம் கி.மு 1592. என்றும் 17ஆம் நூற்றாண்டினைச்சேர்ந்த உஷ்சர் கி.மு 1619 என்றும் இவரின் பிறப்பு ஆண்டினைக் கணிக்கின்றனர்.
விவிலியத்தில் மோசே
கிறிஸ்தவ விவிலியத்தின் யாத்திராகமம் நூலில் மோசேயின் வரலாறு எழுதப்பட்டுள்ளது. இதன் படி மோசேயின் தந்தை அம்ராம் ஆவார் அவரது தாய் யோகெபேத் ஆவார். மோசே இஸ்ரவேலின் லேவி எனப்பட்ட குருத்துவ குலத்தில் பிறந்தார். மோசே இஸ்ரவேல் மக்களை எகிப்தில் அவர்களது அடிமை வாழ்விலிருந்து விடுவித்து பாலைவனமூடாக இஸ்ரவேல் மக்களை கானான் நாடு நோக்கி (தற்போதைய இஸ்ரவேல் பலஸ்தீன நாடுகள் உள்ள பிரதேசம்) வழிநடத்தி சென்றார். மேலும் வழியில் கடவுள் சீனாய் மலை மீது இறைவனது திருச்சட்டத்தை கொடுத்தார். இச்சட்டமே இயேசு வரும் வரைக்கும் மாற்றமின்றி பயன்படுத்தப்பட்ட சட்டமாகும். மோசே வாழ்ந்த காலம் பற்றிய கணக்கீடுகளின் படி மோசே கி.மு. 13-16ஆம் நூற்றாண்டுகளுக்கு இடையே வாழ்ந்ததாக கருதப்படுகிறது.
மோசே ஒரே கடவுள் என்ற சித்தாந்தத்தை முதன் முதலாக எடுத்து கூறியவராவார். இது கடவுள் மோசே மூலமாகக் கொடுத்த பத்து கட்டளைகளில் முதலாவதாகும். மோசே கிறிஸ்தவ,இஸ்லாம்,யூத,மற்றும் பஹாய் சயங்களில் ஒரு முக்கிய தீர்க்கதரிசியாகக் கொள்ளப்படுகிறார்.
பிறப்பும் குழந்தைப் பருவமும்
thumb|right|மோசே பறையிலிருந்து நீரை வரவைத்தல் மோசே, இஸ்ரவேலர் எகிப்தில் பார்வோன் அரசனின் ஆட்சியில் அடிமைகளாக இருக்கும் போது ஒரு அடிமை பெற்றோருக்கு பிறந்தார். அச்சமயம் இஸ்ரவேலரின் சனத்தொகையைக் கட்டுப்படுத்தும் நோக்கில் பார்வோன் எகிப்தில் ஒரு சட்டத்தைப் பிறப்பித்திருந்தான். அதன்படி இஸ்ரவேலருக்குப் பிறந்த சகல ஆண் குழந்தைகளும் நைல் நதியில் வீசி கொலை செய்யப்பட வேண்டும். விவிலியத்தில் இந்த பாராவோ யார் என குறிப்பிடப்படவில்லை. அனால் ஆய்வாளரின் கருத்துப்படி மூன்றாவது துட்டுமோஸ் (Thutmose III) அல்லது இரண்டாம் ரம்சீஸ் (Ramses II) என கருதப்படுகிறது.
மோசே பிறந்தவுடன் அவரது தாய், குழந்தை அழகுள்ளது எனக்கண்டு, குழந்தையை நதியில் எறிய மனதில்லாது ஆறுமாதம் வரை குழந்தையை வீட்டில் ஒளித்து வைத்தார். மேலும் குழந்தையை ஒளித்துவைக்கக் கூடாமல், ஒரு நாணற்பெட்டியை எடுத்து, அதற்குப் பிசினும் கீலும் பூசி, அதிலே பிள்ளையைக் கிடத்தி, நதியோரமாய் நாணலுக்குள்ளே வைத்தாள். குழந்தைக்கு என்ன நடக்கும் என்பதை அறியும்படி அதன் தமக்கை தூரத்திலே நின்றுகொண்டிருந்தாள். அப்பொழுது பார்வோனுடைய மகள் நதியில் நீராட வந்தாள் அவளுடைய தாதிகள் நதியோரத்தில் இருந்தார்கள். இளவரசி நாணலுக்குள்ளே இருக்கிற பெட்டியைக் கண்டு, தன் தாதியை அனுப்பி அதைக் கொண்டுவரும்படி செய்தாள். அதைத் திறந்தபோது பிள்ளையைக் கண்டாள் பிள்ளை அழுதது அவள் அதின்மேல் இரக்கமுற்று, இது அடிமைகளாக இருக்கும் இஸ்ரவேல் பிள்ளைகளில் ஒன்று என ஊகித்துக்கொண்டாள்.
அப்பொழுது இதைப் பார்த்துக் கொண்டிருந்த குழந்தையின் தமக்கை பார்வோனின் மகளை நோக்கி: உமக்கு இந்தப் பிள்ளையை வளர்க்கும்படி இஸ்ரவேல் பெண்களில் பால்கொடுக்கிற ஒருத்தியை நான் போய் உம்மிடத்தில் அழைத்துக்கொண்டு வரட்டுமா? என்றாள். அதற்கு இளவரசி இணங்கவே அவள் போய் குழந்தையின் தாயையே அழைத்துக் கொண்டுவந்தாள். பின்னர் இளவரசி குழந்தயை அவளிடம் கொடுத்து குழந்தை பால் மறக்கும் வரை வளர்க்கும் பொறுப்பை கொடுத்தார். அதற்காகச் சம்பளமும் கொடுத்தாள்.அப்படியே குழந்தை தன் சுய தயிடமே வளர்ந்தது. பிள்ளை பெரியவனானபோது, அவள் அதைப் பார்வோனுடைய மகளிடத்தில் கொண்டுபோய் விட்டாள்.
மோசே பிறப்பின் விவிலியப் பதிவு, அவருடைய பெயருக்கான குறிப்பிடத்தக்க விளக்கத்தை ஒரு நாட்டுப்புற சொற்பிறப்பியல் விளக்கமாக வழங்குகிறது. அரசருடைய மகளான இளவரசிக்கு இவர் மகனாகிய போது மோசே என்ற பெயரை பெற்றுக் கொண்டதாகக் கூறப்படுகிறது. செங்கடல் தண்ணிரில் இருந்து வெளியே எடுத்த காரணத்தால் அவனை நீரிலிருந்து எடுத்தேன் என்று பொருள்படும்படி, குழந்தைக்கு மோசே என்று பெயரிட்டாள்.
கிறித்தவத்தில்
விடுதலைப்பயணம் விடுத்து பிற பழைய ஏற்பாடு நூல்கள் அனைத்தயும் விட மோசே புதிய ஏற்பாடு நூல்களில் அதிகம் குறிக்கப்படுகின்றார். கிறித்தவத்தில், இவர் இறை சட்டத்தின் அடையாளமாகக் கருதப்படுகின்றார். இது இயேசு கிறித்துவின் போதனைகளில் வெளிப்படுகின்றது. புதிய ஏற்பாட்டின் ஆசிரியர்கள் இயேசுவின் நற்செய்தியினை விளக்க இயேசுவின் செயல்களையும் மோசேயின் வார்த்தைகளையும் அடிக்கடி ஒப்புமை படுத்தியுள்ளனர். திருத்தூதர் பணிகள் 7:39–43, 51–53,இல் இசுரயேலரின் மூதாதையர் மோசேவுக்குக் கீழ்ப்படிய விரும்பாமல் அவரை உதறித் தள்ளியதும் கன்றுக்குட்டிச் சிலையைச் செய்து அதற்குப் பலி செலுத்தியதும் இயேசுவின் நற்செய்தியினை ஏற்க மறுப்பவரோடு ஒப்பிடப்படுகின்றது.
இயேசுவின் போதனைகள் பலவற்றிலும் மோசே இடம்பெற்றுள்ளார். யோவான் நற்செய்தி 3ஆம் அதிகாரத்தில், பரிசேயரும் யூதத் தலைவர்களுள் ஒருவருமான நிக்கதேமோடு உரையாடுகையில் "பாலைநிலத்தில் மோசேயால் பாம்பு உயர்த்தப்பட்டது போல மானிடமகனும் உயர்த்தப்பட வேண்டும். அப்போது அவரிடம் நம்பிக்கை கொள்ளும் அனைவரும் நிலைவாழ்வு பெறுவர். என்று குறிப்பிடுகின்றார்.
மத்தேயு நற்செய்தி 17, மாற்கு நற்செய்தி 9, மற்றும் லூக்கா நற்செய்தி 9, ஆகிய புதிய ஏற்பாட்டு நூல்களில் இயேசு தோற்றம் மாறுதல் நிகழ்வில் எலியாவுடன் மோசேவும் இயேசுவோடு பேசுவதாக அமைந்துள்ளது. பிற்கால கிறித்தவர்கள் மோசேயின் வாழ்வோடும், இயேசுவின் வாழ்வோடும் பல ஒப்புமைகளைக்கண்டனர். இயேசுவின் பிறப்பின் போது நடந்த மாசில்லா குழந்தைகள் படுகொலையும் அதிலிருந்து இயேசு தப்பித்ததும், மோசேயின் பிறப்பின் போது குழந்தைகள் படுகொலையும் அதிலிருந்து மோசே தப்பித்ததும் ஒரு எடுத்துக்காட்டாகும்.
thumb|[[கீழவை (ஐக்கிய அமெரிக்கா)|ஐக்கிய அமெரிக்க கீழவையில் உள்ள மோசேயின் புடைப்புச் சிற்பம்.]] கிழக்கு மரபுவழி திருச்சபை, கத்தோலிக்க திருச்சபை மற்றும் லூதரனியத்தில் இவரின் விழா நாள் செப்டம்பர் 4 ஆகும். அர்மேனிய திருத்தூதர் திருச்சபையில் இவரின் விழா நாள் ஜூலை 30 ஆகும்.
மொர்மனியத்தில்
மற்ற கிறித்தவப் பிரிவுகளைவிடவும் பின்னாள் புனிதர் இயக்க மரபினைச் சேர்ந்த மொர்மனியத்தில் பல கூடுதல் நம்பிக்கைகள் உள்ளன. இவர்கள் விவிலிய விவரிப்பினை ஏற்றாலும், அதோடு, மோசே இறக்காமல் விண்ணகம் சென்றதாகவும் நம்புகின்றனர். மோசேயின் புத்தகங்கள் என்னும் நூலையும் தங்களின் புனித நூலாகக்கருதுகின்றனர். இந்த நூலை பிற கிறித்தவ பிரிவினர் திருமுறையாக ஏற்பதில்லை.
இரண்டாம் யோசப்பு இசுமித்து மற்றும் ஆலிவர் கௌடரி ஏப்ரல் 3, 1836 அன்று மோசே மகிமையில் அவர்களுக்குக் காட்சியளித்ததாகவும் அவர்களிடம் பூமியின் நான்கு பாகங்களில் உள்ள இசுரயேலரினை கூட்டிச்சேர்க்கவும், மற்றும் வடக்கு நிலத்தில் வாழும் பத்து பழங்குடியினரை வழிநடத்தவும் சாவிகளை அவர்களிடம் அளித்ததாகக் கூறியுள்ளனர்.
இசுலாமில்
திருக்குர்ஆன் அதிகமுறை குறிப்பிடப்பட்டுள்ள நபர் மோசே ஆவார். நபிமார்கள் அனைவரிலும் இவரின் வாழ்வே அதிகம் சித்தரிக்கப்படுள்ளது. மோசேவின் பெயர் குர்ஆனில் 502 தடவை குறிப்பிடப்பட்டுள்ளது. 49-61, 7.103-160, 10.75-93, 17.101-104, 20.9-97, 26.10-66, 27.7-14, 28.3-46, 40.23-30, 43.46-55, 44.17-31, மற்றும் 79.15 -25 பத்திகளில் மோசே இடம்பெற்றிருப்பதைக் காணலாம். . மோசேயுடைய வாழ்க்கையின் முக்கிய நிகழ்வுகளில் பெரும்பாலானவை விவிலியத்தில் இடம்பெற்றுள்ளன.
இறப்பு
மோசே மரணமடைந்தபோது 120 வயதுடையவராக இருந்தார்" இன்றுவரை அவரது எங்கு இறந்தார் என்பது யாருக்கும் தெரியாது. இறக்கும் வரை இவருடைய கண் மங்கிப்போகவில்லை, அவருடைய பலமும் குறைவுபடவில்லை. 120 வயதுவரை நீங்கள் வாழலாம்" என்ற சொற்றொடர் யூதர்களிடையே பொதுவான ஆசீர்வாதமாக மாறியுள்ளது,
வெளி இணைப்புக்கள்
பகுப்பு:எபிரேய விவிலிய இறைவாக்கினர்கள் பகுப்பு:சமயங்களைத் தோற்றுவித்தோர்
அகுஸ்டோ டி லூக்கா
சட்டத்துறையில் பட்டம் பெற்ற டி லூக்கா 1970களின் மத்தியில் துறைசார் புகைப்படக் கலைஞரானார். இவரது புகைப்படங்கள் பல இத்தாலியின் பல இடங்களில் காட்சிப்படுத்தப்பட்டுள்ளன.
வெளி இணைப்புகள்
பகுப்பு:1955 பிறப்புகள் பகுப்பு:இத்தாலியர் பகுப்பு:புகைப்படக் கலைஞர்கள்
அட்டோக் கோட்டை
அட்டோக் கோட்டை (Attock Fort) என்பது சிந்து ஆற்றைக் கடந்து செல்லும் தனது படைகளை பாதுகாப்பதற்காக பேரரசர் அக்பரிடம் அமைச்சராகவும் கட்டுமான கண்காணிப்பாளராகவும் இருந்த கவாஜா சம்சுதீன் கவாபி என்பவரின் மேற்பார்வையில் அக்பரின் ஆட்சியின் போது அட்டோக் குர்தில் 1581 முதல் 1583 வரை கட்டப்பட்ட ஒரு கோட்டையாகும். அட்டோக் 1758 ஏப்ரல் 28 அன்று மராட்டிய பேரரசால் கைப்பற்றப்பட்டு சிலகாலம் வடக்கு எல்லையாக இருந்தது. அகமது ஷா துரானி அட்டோக்கை மீண்டும் கைப்பற்றி, மூன்றாம் பானிபட் போருக்குப் பிறகு வடக்கில் மராட்டிய முன்னேற்றத்தை நிரந்தரமாக நிறுத்தினார். அட்டோக் போரின் போது ஆப்கான்-சீக்கியப் போர்களில் இது ஒரு முக்கிய பங்கைக் கொண்டிருந்தது.
வரலாறு
முகலாயப் பேரரசர் அக்பரின் உத்தரவின் பேரில் 1581 இல் இந்தக் கோட்டை கட்டப்பட்டது. இரண்டு ஆண்டுகளில் கட்டுமானப் பணிகள் நிறைவடைந்தன. அதன் பின்னர் ஆப்கான் படையெடுப்பாளர்களுக்கு எதிராக கோட்டை ஒரு முக்கிய பாதுகாப்புக் கோடாக பயன்படுத்தப்பட்டது. இந்த கோட்டை 1812 இல் சீக்கியர்களால் கைப்பற்றப்பட்டது. இறுதியில் ஆங்கிலேயர்கள் கோட்டையை கைப்பற்றினர். 1947 இல் இந்தியப் பிரிப்புக்குப் பிறகு பாக்கித்தான் இராணுவத்தின் கட்டுப்பாட்டில் கோட்டை வந்தது. பின்னர், இது பாக்கித்தான் இராணுவத்தின் 7 வது பிரிவின் தலைமையகமாக மாறியது. 1956 ஆம் ஆண்டில் இந்தக் கோட்டை பாக்கித்தான் இராணுவத்தின் சிறப்பு நடவடிக்கைப் படையான சிறப்பு சேவைகள் குழுவிடம் (எஸ்.எஸ்.ஜி) ஒப்படைக்கப்பட்டது. இன்று கோட்டை அதன் கட்டுப்பாட்டில் உள்ளது.
இடம்
இது ஒருபுறம் பெசாவர் சாலைக்கும் மறுபுறம் சிந்து ஆறுக்கும் இடையில் அமைந்துள்ளது. இது தலைநகர் இஸ்லாமாபாத்திலிருந்து 80 கி.மீ தூரத்தில் அமைந்துள்ளது. இது ஒரு இராணுவத் தளமாக இருப்பதால், கோட்டைக்குள் பார்வையாளர்கள் அனுமதிக்கப்படுவதில்லை.
அம்சங்கள்
இந்தக் கோட்டை 4 வாயில்களையும் அதன் சுவர்கள் 1600 மீ நீளத்தையும் கொண்டுள்ளது. இந்த வாயில்களுக்கு தில்லி வாயில், இலஹோரி வாயில், காபூலி வாயில் மற்றும் மோரி வாயில் என்று பெயரிடப்பட்டுள்ளது.
குறிப்புகள்
பகுப்பு:Coordinates on Wikidata பகுப்பு:கோட்டைகள் பகுப்பு:உலகப் பாரம்பரியக் களங்கள்
உருகியுறைதல்
உருகியுறைதல் (Regelation) என்பது அழுத்தம் வழங்கப்படும் போது உருகுவதும் பின்னர் அந்த அழுத்தம் குறைக்கப்படும் போது மீண்டும் உறையும் நிகழ்வு ஆகும். எடுத்துக்காட்டாக இரு பனிக்கட்டித் துண்டுகளை இணைத்து அதிக அழுத்தம் கொடுத்து பின்னர் அந்த அழுத்தத்தை விடுவிக்க அவை இரண்டும் இணைந்து ஒரே பனிக்கட்டித் துண்டாகி விடுகிறது. அழுத்தம் அதிகரிக்கும் போது, உருகுநிலை குறைவதால் பனிக்கட்டி உருகுகிறது. அழுத்தம் குறையும் போது உருகுநிலை அதிகரிப்பதால் ஒன்றாக உறைந்து விடுகிறது. இதுவே உருகி உறைதல் எனப்படுகிறது, இதை உருகி இணைதல் எனவும் கூறலாம். உருகியுறைதல் பண்பைக் கண்டுபிடித்தவர் மைக்கேல் பரடே ஆவார்.
பகுப்பு:வெப்ப இயக்கவியல்
பசங்க 2 (திரைப்படம்)
பசங்க 2 என்பது 2015 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். குழந்தைகளுக்கான இத்திரைப்படத்தை, பசங்க, மெரினா திரைப்படங்களை இயக்கிய பாண்டிராஜ் இயக்கியிருந்தார். குழந்தைகள் நிஜேஷ், வைஷ்ணவி, ஆருஷ் ஆகியோர் அறிமுகமான இத்திரைப்படத்தில் சூர்யா, அமலா பால், ராம்தாஸ், வித்யா பிரதீப், கார்த்திக் குமார், பிந்து மாதவி ஆகியோரும் நடித்திருந்தனர்.
வெளியிணைப்புகள்
பகுப்பு:2015 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:சூர்யா நடித்துள்ள திரைப்படங்கள் பகுப்பு:அமலா பால் நடித்த திரைப்படங்கள்
தாம்பரம் லலிதா
மறைவு
லலிதா 1983ஆம் ஆண்டு காலமானார்.
மேற்கோள்கள்
பகுப்பு:தமிழ்த் திரைப்பட நடிகைகள் பகுப்பு:1983 இறப்புகள் பகுப்பு:இந்திய நடிகைகள் பகுப்பு:இந்தியத் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள்
லியோ வரத்கர்
லியோ வரத்கர் (Leo Varadkar (பிறப்பு 18 சனவரி 1979) என்பவர் அயர்லாந்து நாட்டைச் சேர்ந்த அரசியல்வாதியும் சூன் 2017 முதல் அயர்லாந்தின் தலைமை அமைச்சராகப் பதவியில் உள்ளவரும் ஆவார். இவர் அயர்லாந்தின் ஃபைன் கேயல் கட்சியின் தலைவராவார். என்டா கென்னியின்  ஓய்வுக்குப் பின், ஜூன் 2, 2017 இல்,  ஃபைன் கேயல்  கட்சியின் தலைவராக தேர்ந்தெடுக்கப்பட்டார்.
டெய்ல் எயிரான் ஒப்புதலின் பின்னர், ஜூன் மாதம் அவர் தாவோய்சாக்கை நியமிப்பார் என்று எதிர்பார்க்கப்படுகிறது. 2007 ஆம் ஆண்டு முதல் டப்ளினின் மேற்கு தொகுதியின் டீச்ச்த டாலாவாக (TD) உள்ளார். இவர் போக்குவரத்து, சுற்றுலா மற்றும் விளையாட்டுத்துறை அமைச்சராக 2011 முதல் 2014 வரையும்,  2014 ஆம் ஆண்டு முதல் 2016 வரையில் நலவாழ்வு அமைச்சராகவும்,  2016 முதல் சமூக பாதுகாப்பு அமைச்சராக இருந்து வருகிறார். 2015 ஐரிஷ் திருமண வாக்கெடுப்பின்போது அவர் தன்னை வெளிப்படையாக தன்பாலின உறவுப் பழக்கமுள்ளவர் என அறிவித்தார்.
வரத்கர் டப்ளினில் பிறந்தவர், டப்ளினில் உள்ள டிரினிட்டி கல்லூரியில் மருத்துவம் பயின்றார். இவர் 2010 இல் பொது மருத்துவர் என தகுதிபெறுவதற்கு முன் இளநிலை மருத்துவராக பல ஆண்டுகள் கழித்தார். 2004-ம் ஆண்டு ஃபிங்கல் கவுண்டி கவுன்சில் என்னும் உள்ளாட்சி சபைக்குத் தேர்ந்தெடுக்கப்பட்டார், மேலும் டெய்ல் ஈயரன்னைத் தேர்ந்தெடுப்பதற்கு முன்பு துணை மேயராக பணிபுரிந்தார்.
உள்கட்சி அழுத்தத்தால் சில மாதங்களுக்கு முன்பு முன்னாள் பிரதமர் என்டா கென்னி தனது கட்சித் தலைவர் பதவியை விட்டு விலகினார். அதைத் தொடர்ந்து அந்த இடத்துக்கான உள்கட்சித் தேர்தல் நடத்தப்பட்டது. லியோ மற்றொரு அமைச்சரான சைமொன் கொவ்னியைத் தோற்கடித்தார். அவர் கட்சியின் 60 சதவீத வாக்குகளைப் பெற்று மிகப் பெரிய ஆதரவுடன் தலைவராகியுள்ளார். கூடிய விரைவில் அயர்லாந்துப் பிரதமராகப் பொறுப்பேற்கவுள்ளார். ஐரிஷ் அரசியல் கட்சியின் முதல் வெளிப்படையான தன்பாலின தலைவராகவும், இந்திய வம்சாவளியைச் சேர்ந்த முதல் தலைவராகவும் இவர் குறிப்பிடத்தக்கவராக உள்ளார்.
முன் வாழ்க்கை
இவர் 1979 சனவரி 18 இல் டர்பனில் உள்ள ரோட்டந்தா மருத்துவமனையில் பிறந்தார். இவர் அசோக் வரத்கார் மற்றும் மிரிலியம் வரத்கார் ஆகியோரின் ஒரே மகன் ஆவார். இவரது தந்தை இந்தியாவின் பம்பாயில் பிறந்தவர், 1960 களில் மருத்துவராக பணியாற்ற இங்கிலாந்துக்கு வந்தார். துங்காரில் பிறந்த இவரது தாயார், தனது எதிர்கால கணவரை செவிலியாக பணியாற்றிக் கொண்டிருந்தபொழுது சந்தித்தார். அவர்கள் லீசெஸ்டரில்,  ஒன்றாக வாழ்ந்தனர், அங்கு அவர்களின் மூன்று குழந்தைகளில் மூத்தவரான, சோஃபி பிறந்தார். 1973 இல் இவர்கள் டப்ளினில் குடியேறுவதற்கு முன்பு, முதலில் இந்தியாவுக்கு குடும்பம் இடம் பெயர்ந்தது, அங்கு அவர்களின் இரண்டாவது குழந்தையான சோனியா பிறந்தார். பின் மீண்டும் அயர்லாந்து திரும்பிய இந்தத் தம்பதியருக்கு 1979 ஆம் ஆண்டு பிறந்தார் லியோ. இந்து தந்தைக்குப் பிறந்த அவர் கத்தோலிக்க முறைப்படியே வாழ்ந்தார். அவர்களது ஒரே ஆண் மகனான லியோவை அவரது விருப்பத்தின் அடிப்படையில் வாழ அனுமதித்தனர்.
லியோ பிளான்சார்ஸ்டவுனில் உள்ள, செயின்ட் பிரான்சிஸ் சேவியர் நேஷனல் பள்ளியில் படித்தார். அவருடைய இரண்டாம் நிலைக் கல்வியானது பால்கர்ஸ்டவுனில் தி கிங்ஸ் ஹாஸ்பிடலில் தொடர்ந்தது, இது சர்ச் ஆப் அயர்லாந்தின் ஒழுங்கின் கீழ் இயங்கும் கட்டணம் செலுத்தும் பள்ளி ஆகும். அவரது இரண்டாம்நிலைப் பள்ளிக்கு அவர் ஃபைன் கேல்லில் சேர்ந்தார். அவர் டப்ளின் டிரினிட்டி கல்லூரியில் (டி.சி.டி.), அவர் சட்டப்படிப்பை மேற்கொண்டார். பின்னர் அவர் மருந்துவப் படிப்புக்கு மாறினார். இந்தக் காலகட்டத்தில்தான் லியோவுக்கு அரசியல் ஆர்வம் துளிர்த்தது. அயர்லாந்தின் பெரிய அரசியல் கட்சியான ஃபைன் கேயல் கட்சியின் இளைஞர் அமைப்பில் சேர்ந்து செயலாற்றத் தொடங்கினார். அந்தக் காலகட்டத்தில் ஸ்வீடன் பிரதமராக இருந்த ஃபிரெட்ரிக் ரெய்ன்ஃபெல்ட் தொடங்கிய ஐரோப்பிய மக்கள் கட்சியின் இளைஞர் அமைப்பின் அயர்லாந்து துணைத் தலைவராகவும் செயலாற்றி வந்தார்.
அடுத்த தலைமுறைத் தலைவர்களை உருவாக்கும் பொருட்டு நடத்தப்படும் ‘வாஷிங்டன் அயர்லாந்து திட்ட’த்துக்கு இவர் தேர்ந்தெடுக்கப்பட்டார். அயர்லாந்திலிருந்து மாணவர்களைத் தேர்ந்தெடுத்து அவர்களை வாஷிங்டன் நகருக்கு உட்பட்ட இடங்களில் அரசுப் பணிகளில் நியமித்து அவர்களுக்குத் தலைமைப் பண்பை உருவாக்குவதுதான் இதன் நோக்கம். இந்தத் திட்டத்தில் ஆறு மாத காலம் செயலாற்றியுள்ளார் லியோ. இவர் 2003 ஆம் ஆண்டில் மருத்துவப் பள்ளியில் பட்டம் பெற்றார். 2010 ஆம் ஆண்டில் பொது மருத்துவராக நியமிக்கப்பட்டதற்கு முன்னர், செயின்ட் ஜேம்ஸ் மருத்துவமனை மற்றும் கொன்னோலி மருத்துவமனையில் ஒரு இளநிலை மருத்துவராக பணிபுரிந்தார்.
ஃபிங்கல் கவுண்டி கவுன்சில்: 2003–2007
1999-ல் மருத்துவம் இரண்டாமாண்டு படிக்கும்போது தனது 20 வயதில் உள்ளாட்சித் தேர்தலில் வெறும் 380 வாக்குகள் பெற்றுத் தோல்வியடைந்தார். ஷாலி டெர்ரிக்கு மாற்றாக கோட்ஸ்கோனிக் பகுதிக்காக 2003 இல் ஃபிங்கல் கவுண்டி கவுன்சிலுக்கு வராட்கர் தேர்ந்தெடுக்கப்பட்டார். 2004 ஆம் ஆண்டு ஃபிங்கல் கவுண்டி கவுன்சில் என்னும் உள்ளாட்சி சபைக்குத் தேர்ந்தெடுக்கப்பட்டார்.
டெய்ல் எயிரான்: 2007–தற்போதுவரை
2007 ஆம் ஆண்டு நடைபெற்ற பொதுத் தேர்தலில் வெற்றிபெற்று முதன் முறையாக டெய்ல் எயிரான் என்னும் ஆட்சி மன்றத்துக்குள் உறுப்பினராக நுழைந்தார், 2007 முதல் 2010 வரை நிறுவன, வர்த்தக மற்றும் வேலைவாய்ப்பு பிரிவுக்கான கட்சியின் செய்தித் தொடர்பாளராக ஆனார். 2011 பொதுத் தேர்தலில், லியோ 8,359 முதல் முன்னுரிமை வாக்குகள் (4 தொகுதியில் உள்ள வாக்கெடுப்பில் 19.7% வாக்குகள்) பெற்று டெய்ல் எயிரனுக்கு மீண்டும் தேர்ந்தெடுக்கப்பட்டார்.
போக்குவரத்து, சுற்றுலா மற்றும் விளையாட்டு அமைச்சர்: 2011-2014
2011 ஆம் ஆண்டு தேர்தலில் ஃபைன் கேயல் கட்சி தனிப் பெரும்பாண்மையுடன் ஆட்சியைப் பிடித்தபோது முதன்முறையாக லியோ போக்குவரத்துத் துறை அமைச்சராக 2011 மார்ச் 9 அன்று நியமிக்கப்பட்டார்.
நலவாழ்வு அமைச்சர்: 2014-2016
2016 பிப்ரவரி பொதுத் தேர்தலில் மீண்டும் டெய்லிலிருந்து தேர்ந்தெடுக்கப்பட்டார். புதிய அரசாங்கத்தின் அமைச்சரவையில் நலவாழ்வு அமைசர் பதவியைத் தக்க வைத்துக் கொண்டார். நலவாழ்வு அமைச்சராக அவரது இறுதி செயல்களில் ஒன்றாக,  மனநல சுகாதாரத்திற்கான வருடாந்திர வரவு செலவு திட்டத்தில் ஒதுக்கப்பட்டுவந்த 35 மில்லியன் யூரோக்களில் இருந்து 12 கோடி யூரோவாக லியோவால் குறைக்கப்பட்டது. வெட்டப்பட்ட தொகை வேறு எங்காவது அவசியமான தேவைக்கு பயன்படுத்தப்படலாம் என்றார்."
சமூக பாதுகாப்பு அமைச்சர்: 2016-தற்போது வரை
2016 ஆம் ஆண்டு மே 6 ஆம் நாளன்று, சமூக பாதுகாப்பு அமைச்சராக லோயோ நியமிக்கப்பட்டார்.
ஃபைன் கேயல் கட்சித் தலைவர்
2017 சூன் 2 அன்று, லியோ ஃபைன் கேயல் கட்சித் தலைவராக தேர்ந்தெடுக்கப்பட்டார்.
மேற்கோள்கள்
பகுப்பு:1979 பிறப்புகள் பகுப்பு:வாழும் நபர்கள்
2017 பாகிஸ்தான் மக்கள்தொகை கணக்கெடுப்பு
2017 பாகிஸ்தான் மக்கள்தொகை கணக்கெடுப்பு (2017 Census of Pakistan) 15 மார்ச் 2017 முதல் 25 மே 2017 முடிய பாகிஸ்தான் புள்ளியியல் துறை மூலம் மேற்கொள்ளப்பட்டது. 25 ஆகஸ்டு 2017-இல் துவக்க மதிப்பீட்டின்படி பாகிஸ்தான் மக்கள்தொகை 21,27,42,631 (இருபத்தி ஒன்று கோடியே இருபத்தி ஏழு இலட்சத்து நாற்பத்தி இரண்டாயிரத்து அறுநூத்தி முப்பத்தி ஒன்று) என கணக்கீடு செய்யப்பட்டுள்ளது.
விளக்கம்
80 மொழிகள் பேசப்படும் பாகிஸ்தானில், மக்கள்தொகை கணக்கெடுப்பை 9 முக்கிய மொழிகளில் பதிவு செய்ய 91,000 அலுவலர்கள் ஈடுபடுத்தப்பட்டனர். மக்கள்தொகை கணக்கெடுப்பு 15 மார்ச் 2017 முதல் 13 ஏப்ரல் 2017 முடிய முதல் கட்டமாகவும், பின்னர் 25 ஏப்ரல் 2017 முதல் 24 மே 2017 முடிய இரண்டாம் கட்டமாகவும் மேற்கொள்ளப்பட்டது.
தற்காலிக முடிவுகள்
25 ஆகஸ்டு 2017 அன்று பாகிஸ்தான் மக்கள்தொகை கணக்கெடுப்பு முடிவுகள் வெளியிடப்பட்டது. பாகிஸ்தான் மக்கள்தொகை 19 ஆண்டுகளில் 57% உயர்ந்து 207,774,520 ஆக உள்ளதை தற்காலிகமாக கணக்கெடுக்கப்பட்டது. பாகிஸ்தான் நிர்வகிக்கும் ஆசாத் காஷ்மீர் மற்றும் ஜில்ஜித்-பல்திஸ்தான் பகுதிகளை தவிர்த்த பாகிஸ்தான் மாகாணங்களின் மொத்த மக்கள்தொகை அறிக்கை 2018-இல் ஏற்றுக் கொள்ளப்பட்டது. பாகிஸ்தான் மொத்த மக்கள்தொகையில் நகர்புற மக்கள்தொகை 7,55,80,000 அல்லது 36.4% ஆகும்.
நகர்புற மக்கள்தொகை
பாகிஸ்தானின் 10 மாநகரங்களில் 1998-ஆண்டிலிருந்து 2017 முடிய மக்கள்தொகை வளர்ச்சி 57% வளர்ந்துள்ளது.
இந்த 10 முக்கிய நகரங்களின் மொத்த மக்கள்தொகை 1998-இல் 2,34,75,067 ஆக இருந்தது. 2017-இல் இது 4,09,56,232 உயர்ந்துள்ளது.
மேற்கோள்கள்
2017 பாகிஸ்தான் மக்கள்தொகை கணக்கெடுப்பு பகுப்பு:பாக்கித்தான்
உருசிய துருக்கிய போர் (1676–1681)
உருசிய துருக்கிய போர் என்பது உருசியாவின் ஜார் ராஜ்யம் மற்றும் உதுமானியப் பேரரசு ஆகியவற்றுக்கு இடையே நடைபெற்ற போராகும். பதினேழாம் நூற்றாண்டின் இரண்டாம் பாதியில் துருக்கிய விரிவாக்கத்தின் காரணமாக இப்போர் நடைபெற்றது.
ஹோபாங் நகராட்சி
ஹோபாங் மற்றும் பிற பகுதிகளை இணைக்கும் 3 பிரதான பாதைகள் உள்ளன. அவை 804 மைல் நீளமான ஹோபாங்-லஷியோ-மண்டலை-டாங்கீ-மோங்பின்-மாத்மன் சாலை, 343 மைல் நீளமான ஹோபாங்-லாஷியோ-டாங்கியன்-பாங்சன்-மாத்மன் சாலை மற்றும் 257 மைல் நீளமுள்ள ஹோபாங்-மோங்மா-பங்சன்-மாத்மன் சாலை.
1995 க்கு முன்னர் அதன் மொத்த மக்கள் தொகை 70,720 ஆக இருந்தது, மேலும் வா இன மக்களின் எண்ணிக்கை 24,024 ஆகும்.
2007 ஆம் ஆண்டின் கணக்கின்படி 3,713 ஏக்கர் ரப்பர் தோட்டங்கள் உள்ளன.
குந்தா ஆறு
குந்தா ஆறு நீலகிரி மாவட்டத்திலுள்ள மலைகள் வழியே ஓடும் ஆறாகும். தேவபெட்டா, கரைக்கடா, கௌலின் பெட்டா, போர்த்திமந்து என்ற 8000அடி உயரமலைகளினிடையே ஓடும் அவலாஞ்சி மற்றும் எமரால்டு காட்டாறுகள் சேர்ந்து குந்தா ஆறு உற்பத்தியாகிறது. 6000 அடி உயரத்தில் சில்ல அள்ளா என்ற ஆறும், அதன்கீழே கனர அள்ளா, கௌளி முளி அள்ளா, பெகும்ப அள்ளா என்ற சிற்றாறுகளும், குந்தாவுடன் இணைகின்றன. குந்தா ஆறு இறுதியல், பவானியில் கலக்கிறது. இங்கு, தமிழக மின் துறைக்குச் சொந்தமான, இரண்டு அணைகள், மேலும், கீழும் உள்ளன. இதனால் குந்தா நீர்மின்னாக்கத் திட்டம் மூலம் மின்சாரமும் தயாரிக்கப்படுகிறது.
பகுப்பு:நீலகிரி மாவட்ட ஆறுகள்
கம்பி வடம் (வழிநெறிப் பக்கம்)
கம்பி வடம் (cable) என்பது பெரும்பாலும் இரண்டு அல்லது அதற்கு மேற்பட்ட கம்பிகளை இணையாகவும் ஒன்றுக்கொன்று பின்னியும் ஒரே அமைப்பாக அமைந்துள்ள தொகுப்பாகும்.
கம்பி வடம் இவற்றையும் சுருக்கமாகக் குறிப்பிடலாம்:
பிராட் பிட்
பிராட் பிட்டின் நடிப்பு வாழ்க்கை தொலைக்காட்சித் தொடர்களில் இணை கதாப்பாத்திரங்களில் தோன்றியதன் மூலம் துவங்கியது, இதில் 1987 ஆம் ஆண்டு சி.பி.எசு இன் சோப் ஓபெரா தொலைக்காட்சித் தொடர் டல்லாசும் அடங்கும். பிராட் பிட் 1991 ஆம் ஆண்டு ஃசீனா டேவிசின் பயணத் திரைப்படமான தெல்மா லூயிசில் வரும் தீச்செயல் புரியத் தூண்டும் பாத்திரமான சிக்கல் வளர்க்கும் கவ்பாய் பாத்திரத்தின் மூலம் அனைவராலும் நன்கு அறியப்பட்டார். பிராட் பிட்டின் முதல் முக்கிய பாத்திரங்கள் பெருந்தொகை தயாரிப்புகளான எ ரிவர் ரன்சு த்ரூக் இட் (1992) மற்றும் இண்டர்வியூ வித் தி வாம்பயர் (1994) மூலம் துவங்கியது. இவர் 1994 ஆம் ஆண்டு நடித்த நாடக வகை திரைப்படமான லெசண்ட்சு ஆப் தி ஃபால் என்ற திரைப்படத்திர்காக, இவரது பெயர் முதல் கோல்டன் குளோப் விருதுக்கு பரிந்துரைக்கப்பட்டது. 1995 ஆம் ஆண்டு திகில் படமான செவன் மற்றும் அறிவியல் புனைப்படமான ட்வெல்வ் மங்கீசு போன்றவற்றில் மாறுதலான நடிப்பை வெளிப்படுத்தினார். இவை பிராட் பிட்டுக்கு சிறந்த துணை நடிகருக்கான கோல்டன் குளோப் விருதினையும், அகாடெமி விருதுக்கான பரிந்துரையையும் பெற்றுத்தந்தன. பின்னர் வெளிவந்த ஃபைட் க்ளப் (1999), ஓசென்சு லெவன் (2001), ஓசென்சு ட்வெல்வ் (2004), ஓசென்சு தெர்ட்டீன் (2007), ட்ராய் (2004), ''மிசுடர் அண்டு மிசசு சுமித் (2005) போன்ற திரைப்படங்களும் பெரும் வெற்றியை பெற்றன. 2008 ஆம் ஆண்டு தி க்யூரியஸ் கேஸ் ஆப் பெஞ்சமின் பட்டன் என்ற திரைப்படத்திர்க்காக இரண்டாவது முறை அகாடெமி விருதுக்கான பரிந்துரையைப் பெற்றார்.
ஆரம்பகால வாழ்க்கை
பிராட் பிட் கிக்காபூ உயர்நிலைப் பள்ளியில் பயின்றார் அங்கு அவர் கோல்ஃப், டென்னிஸ் மற்றும் நீச்சல் அணிகளில் உறுப்பினராக இருந்தார். மேலும் அவர் பள்ளியின் வழிகாட்டி குறிப்பு மற்றும் சட்டம் சார்ந்த மன்றம், பள்ளி பட்டிமன்றம் மற்றும் இசைநிகழ்ச்சிகள் ஆகியவற்றில் பங்கெடுத்துள்ளார். தொடர்ந்து 1982 ஆம் ஆண்டு அவர் தனது பட்டப்படிப்புக்காக மிசவுரி பல்கலைக்கழகத்தில் சேர்ந்தார். அங்கு அவர் ஆண் பட்டப்படிப்பு மாணவர்களுக்கான சமூகநல அமைப்பான சிக்மா சீயில் உறுப்பினராக இருந்தார், அதில் அவர் பல சமூகநல நிகழ்ச்சிகளில் பங்கெடுத்துள்ளார். அவர் இதழியல் படித்தாலும் குறிப்பாக விளம்பரத்தில் தனது கவனத்தை அதிகம் செலுத்தினார். 1985 ஆம் ஆண்டு பிராட் பிட்டுக்கு பட்டம் கிடைப்பதற்கு இரண்டு வாரங்கள் முன்பு அவர் பல்கலைக்கழகத்தை விட்டு வெளியேறினார் மேலும் கலிபோர்னியாவில் உள்ள லாஸ் ஏஞ்சல்ஸ் சென்று நடிப்புப் பயிற்சி பெற்றார். பிராட் பிட் ஏன் பல்கலைக்கழகத்தை விட்டு வெளியேறினார் என்ற கேள்வி கேட்கப்படும் போது அவர் பின்வருமாறு பதிலளித்தார்: "நான் பட்டப்படிப்பின் இறுதி நெருங்கும் போது ஒரு அமிழ்கின்ற உணர்வை அடைந்தேன். நான் எனது நண்பர்கள் பணியில் அமர்வதைப் பார்த்தேன். நான் வாழ்க்கையை இறுதியாக அமைத்துக்கொள்ளத் தயாராயில்லை. நான் திரைப்படங்களை விரும்பினேன். அவை எனக்கு வித்தியாசமான உலகத்தைக் காண்பித்தன மேலும் மிசவுரியில் திரைப்படங்கள் உருவாக்கப்படவில்லை. எனினும் அவை என்னைத் தாக்கின: அவை என்னைத்தேடி வரவில்லையாதலால் நான் அவற்றைத் தேடிச் சென்றேன்."
ஆரம்பகாலப் பணி
லாஸ் ஏஞ்சல்ஸில் சிரமப்பட்டுக் கொண்டிருந்த பிராட் பிட் பல தற்காலிக வேலைகளைச் செய்தார். இந்த வேலைகள் கார் ஓட்டுவது முதல், எல் பொல்லொ லோகோ சிக்கன் போன்று வேடமணிதல் வரை வீச்சு கொண்டிருந்தது, அவரது நடிப்பு வகுப்புகளுக்கு பணம் கொடுக்க உதவியது.அவர் தனது நடிப்புப் பயிற்சியை ராய் லண்டன் என்ற நடிப்புப் பயிற்சியாளரிடம் துவக்கினார்.
பிராட் பிட் 1987 ஆம் ஆண்டு தனது நடிப்பு வாழ்க்கையை நோ வே அவுட், நோ மேன்'ஸ் லேண்ட்  மற்றும் லேஸ் தென் ஜீரோ போன்ற திரைப்படங்களில் சிறப்பளிக்கப்படாத சிறு சிறு பாத்திரங்களில் நடித்ததன் மூலம் துவக்கினார். அவர் அவரது தொலைக்காட்சி அறிமுகத்தை ABC யின் சூழ்நிலை நகைச்சுவையான க்ரோயிங் பெயின்ஸில் கொளரவத் தோன்றத்தில் நடித்ததன் மூலம் துவக்கினார். டிசம்பர் 1987 மற்றும் பிப்ரவரி 1988 க்கிடையில் CBS மாலை 7 முதல் 11 மணி வரை ஒளிபரப்பாகும் தொலைத் தொடரான டல்லாஸில், நான்கு பகுதிகளில் ஷாலான் மெக்கால் என்ற நடிகையின் சார்லீ வேட் பாத்திரத்தின் ரேண்டி என்கிற காதலன் பாத்திரத்தில் தோன்றினார். பிராட் பிட் அந்த பாத்திரத்தைப் பற்றி " ஒரு முட்டாள் காதலன் வைக்கோற்போரில் மாட்டிக் கொள்வது போன்ற பாத்திரம்" எனக் குறிப்பிட்டார். மெக்காலுடனான இவரது காட்சிகளைப் பற்றி பின்னர் அவர் பின்வருமாறு குறிப்பிட்டார்: "அந்த நேரம் எனக்கு உண்மையில் உள்ளங்கை வேர்க்கும் நேரமாக இருந்தது. நான் அவரை அதற்கு முன்பு பார்த்திராததால் எனக்கு சற்று பயமாக இருந்தது." பின்னர் பிராட் பிட் 1988 ஆம் ஆண்டு FOX காவல் தொடர் நாடகமான 21 ஜம்ப் ஸ்ட்ரீட்டில் கொளரவப் பாத்திரத்தில் நடித்தார்.
மேலும் அதே ஆண்டில் அவர் அவரது முதல் திரைப்பட முன்னணி பாத்திரத்தை தி டார்க் சைட் ஆப் தி சன் திரைப்படத்தில் ஏற்று நடித்தார், இது ஒரு யுகோஸ்லோவிய-அமெரிக்க கூட்டுத்தயாரிப்பாகும். அதில் அவர் தனது குடும்பத்தினரால் தோலின் நிலையை மாற்றுவதற்காக அட்ரியாடிக் அழைத்துச் செல்லப்படும் இளம் அமெரிக்கன் பாத்திரத்தில் நடித்திருந்தார். இந்தத் திரைப்படம் குரோஷியன் விடுதலைப் போர் வெடித்ததால் வெளியிடப்படவில்லை மேலும் இது 1997 ஆம் ஆண்டு வரை வெளிவரவில்லை. 1989 ஆம் ஆண்டு பிராட் பிட் இரண்டு திரைப்படங்களில் தோன்றினார். அதில் துணைப்பாத்திரத்தில் இவர் நடித்த நகைச்சுவை திரைப்படம் ஹேப்பி டுகெதர் முதலாவதாகும் இதுவே இவரது நடிப்பில் முதன் முதலில் திரைக்கு வந்த திரைப்படமாகும், மேலும் முக்கிய பாத்திரம் ஏற்று நடித்த திகில் திரைப்படம் கட்டிங் கிளாஸ் இரண்டாவதாகும். மேலும் அவர் தொலைக்காட்சியில் ஹெட் ஆப் தி கிளாஸ், ப்ரெட்டி'ஸ் நைட்மேர்ஸ் , தெர்ட்டிசம்திங் மற்றும் (இரண்டாவது முறையாக) க்ரோயிங் பெயின்ஸ் போன்றவற்றிலும் கொளரவப் பாத்திரங்களில் நடித்தார்.
பிராட் பிட் NBC தொலைக்காட்சித் திரைப்படமான டூ யங் டு டை? இல் நடித்தார் இது 1990 ஆம் ஆண்டு வெளிவந்தது, பாலியல் ரீதியாக கொடுமைப் படுத்தப்பட்ட இளம்பெண் ஒருத்தி கொலைக் குற்றத்திற்காக மரணதண்டனை விதிக்கப்படுவதே இதன் கதையாகும். பிராட் பிட் வீட்டிலிருந்து வெளியேற்றப்பட்ட இளம்பெண் ஒருத்தியை தனது விருப்பத்திற்கு பயன்படுத்தும் போதை மருந்துக்கு அடிமையான பில்லி கேண்டன் என்ற பாத்திரம் ஏற்று நடித்திருந்தார், இளம்பெண் வேடத்தில் ஜூலியட் லெவிஸ் நடித்தார். எண்டர்டெயின்மெண்ட் வார இதழின் ' திரைப்பட மதிப்பீட்டாளர் பின்வருமாறு குறிப்பிட்டிருந்தார்: "பிட் முரட்டுததனமான பாய் ஃபிரண்டாக மிகவும் வெறுக்கத்தக்கவகையில்; பார்ப்பதற்கும், உணர்வதற்கும் பிறருக்கு தீங்கிழைக்கும் எண்ணமுள்ள ஜான் கொளவர் மெல்லன்காம்ப் போல், அவர் உண்மையிலேயே பயமுறுத்தியிருந்தார்." அந்த வருடம் அவர் சிறிய FOX நாடகத் தொடரான குளோரி டேஸிலும் நடித்தார், இது ஆறு எபிசோடுகள் ஒளிபரப்பாகியது, மேலும் HBO தொலைக்காட்சித் திரைப்படமான தி இமேஜிலும் துணைப்பாத்திரத்தில் நடித்தார்.
பிராட் பிட்டின் அடுத்த திரைப்படம் 1991 ஆம் ஆண்டு வெளிவந்த அக்ராஸ் தி டிராக்ஸ் ஆகும். அதில் அவர் ஜோ மெலொனி என்ற உயர்நிலைப்பள்ளி ஓட்டப்பந்தய வீரர் பாத்திரத்தில் நடித்தார். அதில் அவரது குற்றம் புரியும் சகோதரருடன் தொடர்பு கொள்ளும் பெறும் வேடமாகும், அவரது சகோதரராக ரிக்கி ஸ்க்ரோடர் நடித்தார். விரைவில் பிராட் பிட் 1991 ஆம் ஆண்டு வெளிவந்த பயணத் திரைப்படமான தெல்மா & லூயிஸில் நடித்த துணைப்பாத்திரம் மூலம் வெகுவாக மக்கள் மத்தியில் ஈர்க்கப்பட்டார். அதில் அவர் ஜே.டி என்ற தெல்மாவுடன் (ஜீனா டேவிஸ்) நட்பு கொள்ளும் சிறுசிறு குற்றம் செய்பவராக நடித்திருந்தார். அதில் டேவிஸுடனான காதல் காட்சிகளால் பிராட் பிட்செக்ஸ் சினனம் பார்க்கப்பட ஓர் எடுத்துக் காட்டு தருணமாக வர்ணிக்கப்பட்டது.
பிராட் பிட் அவரது டூ யங் டு டை? இல் அவருடன்சக நட்சத்திரமான நடித்த ஜூலியட் லெவிசுடன் மீண்டும் இணைந்து 1993 ஆம் ஆண்டு பயணத் திரைப்படமான கலிபோர்னியாவில் தொடர் கொலைகாரன் மற்றும் லெவிஸ் பாத்திரத்தின் முன்னாள் காதலன் ஏர்லி கிரேஸ் என்ற பாத்திரத்தில் நடித்தார். அந்த திரைப்படத்தின் மதிப்பீட்டில் ரோலிங் ஸ்டோன் இன் பீட்டர் டிராவர்ஸ் பிராட் பிட்டின் நடிப்பைப் பற்றி பின்வருமாறு குறிப்பிட்டார் "தனித்து நிற்பது, சிறுபிள்ளைத்தனமானதும், மற்றும் சீற்றத்துடன் முழுமையான தூய அச்சுறுத்தலை வெளிப்படுத்துவதுமானது". அந்த வருடத்தின் பிற்பகுதியில் பிராட் பிட் ஷோவெஸ்ட்டின் நாளைய ஆண் நட்சத்திர விருது பெற்றார்.
மாறுநிலைக்குரிய வெற்றி
1994 ஆம் ஆண்டு இரத்தம் உறிஞ்சும் பிசாசு லூயிஸ் டி பாய்ண்டி டு லேக் என்ற பாத்திரமாக இண்டர்வியூ வித் தி வம்பயரில் நடித்ததால் அவருக்கு அவரது வாழ்வில் குறிப்பிடும்படியான திருப்புமுனை ஏற்பட்டது. அத்திரைப்படம் 1976 ஆம் ஆண்டு அதே பெயரில் வெளிவந்த அன்னே ரைஸின் நாவலைத் அடிப்படையாகக் எடுக்கப்பட்டது. அதில் டாம் குரூஸ், கிர்ஸ்டென் டன்ஸ்ட், கிறிஸ்டியன் ஸ்லாடர் மற்றும் ஆண்டனியோ பெண்டெராஸ் ஆகியோர் உள்ளிட்ட குழுவில் ஒருவராக நடித்திருந்தார். அவரது நடிப்பை அனைவரும் வரவேற்காத போதும் அவர் 1995 விழாவில், இரண்டு MTV திரைப்பட விருதுகளைப் பெற்றார். டல்லாஸ் அப்சர்வர் பருவ இதழ் பின்வருமாறு குறிப்பிட்டிருந்தது, "பிராட் பிட்... [திரைப்படத்தில்] பெரிய பிரச்சினையே இவர்தான். இயக்குனர் இவரது துடுக்கான, கூன் விழுந்த, நாட்டுப் புற வேடங்களில் கவனம் செலுத்தும் போதெல்லாம்... இவர் பார்ப்பதற்கு மகிழ்ச்சி ஏற்படுத்தக் கூடியவராக இருக்கிறார்.ஆனால் அவரைப் பற்றி கூறப்படுவதற்கு ஏதுமில்லை, ஏனெனில் அப்பாத்திரத்தில் நடிக்க உள்ளுக்குள் கடுந்தொல்லையை கொடுக்கவோ அல்லது சுய சூழல் உணர்வோ இல்லாததால் அவர் நடிப்பு அலுப்பு தரக்கூடிய லூயிஸாக ஆக்கிவிட்டது."
thumb|upright|பிட் 1995 மற்றும் 2000 ஆம் ஆண்டு மக்களால் வாழும் செக்ஸ் கவர்ச்சிகரமான ஆண் என்ற பெயரைப் பெற்றார் இண்டர்வியூ வித் தி வம்பயர் வெளிவந்த பிறகு, பிராட் பிட் 1994 ஆம் ஆண்டு இருபதாம் நூற்றாண்டின் முதல் நான்கு பத்து ஆண்டுகளில் நடைபெறுவதாக வரும் லெஜண்ட்ஸ் ஆப் தி ஃபால் திரைப்படத்தில் நடித்தார். பிராட் பிட், கலோனல் வில்லியம் லூட்லோவின் (அந்தோனி ஹாப்கின்ஸ்) மகனான டிரிஸ்டன் லூட்லோவாக நடித்திருந்தார். எயிடன் குவினும், ஹென்ரி தாமசும் பிராட் பிட்டின் சகோதரர்களாக நடித்திருந்தனர். அந்த திரைப்படம் பொதுவாக சரியான வரவேற்பைப் பெறவில்லை, ஆனால் பெரும்பாலான திரைப்பட விமர்சர்கர்கள் பிராட் பிட்டின் நடிப்பைப் பாராட்டினார்கள். தி நியூ யார்க் டைம்ஸின் ஜேனட் மாஸ்லின் பின்வருமாறு குறிப்பிட்டார், "பிட்டின் கலவையான தன்நம்பிகையற்ற நடிப்பு மற்றும் அவரது பழக்க வழக்கங்கள் போன்றவை மனம் துடிக்கும்படியான பொருத்தமானதாக இருந்தபோதிலும் படத்தின் மூடநம்பிக்கைத் தன்மையானது அதற்கு குறுக்கே வருகிறது." டெசரெட் நியூஸ் லெஜண்ட்ஸ் ஆப் தி ஃபால் "[பிட்டின்] திரைப்பட வாழ்க்கையில் உறுதியான, காதற்காவிய நாயகனுக்கான முன்னனி ஆண் என்ற தகுதியை" ஏற்படுத்தும் என கணித்திருந்தது. இந்த பாத்திரத்தினால் பிராட் பிட் அவரது முதல் சிறந்த நடிகர் பிரிவில் கோல்டன் குளோப் விருதுக்கான பரிந்துரையைப் பெற்றார்.
1995 ஆம் ஆண்டு கிரைம் திரைப்படமான செவனில் மார்கன் ஃப்ரீமேன் மற்றும் க்வினெத் பேல்ட்ரோவுடன் தொடர்கொலைகாரனாக நடித்த கெவின் ஸ்பேசீயைத் தேடும் காவல் துப்பறியும் நிபுணர் டேவிட் மில்ஸாக நடித்தார். வெரைட்டி இதழ் பிராட் பிட்டை பின்வருமாறு புகழ்ந்திருந்தது: "இதில் பிராட் பிட் அவரது சிறந்த நடிப்பை வெளிப்படுத்தி இருக்கிறார். பிராட் பிட் இதில் உறுதியான, ஆற்றல்மிக்க, பாராட்டப்பட வேண்டிய துடிப்பான இளம் துப்பறியும் நிபுணராக நடித்துள்ளார்." இந்த திரைப்படம் ஆதரவான மதிப்பீடுகளைப் பெற்றது மேலும் சர்வதேச அளவில் $327 மில்லியன் வருமானத்தை சம்பாதித்தது. செவனின் வெற்றிக்குப் பிறகு பிராட் பிட் 1995 ஆம் ஆண்டு டெர்ரீ ஜில்லியமின் அறிவியல் புதினத் திரைப்படம் ட்வெல்வ் மங்கீஸில் ஜெஃப்ரி கோயின்ஸாக நடித்தார். இந்த திரைப்படம் மேலோங்கிய ஆதரவான மதிப்பீடுகளைப் பெற்றது குறிப்பாக பிராட் பிட் மிகவும் பாராட்டப்பட்டார். தி நியூ யார்க் டைம்ஸின் ஜேனட் மாஸ்லின் பின்வருமாறு குறிப்பிட்டார் ட்வெல்வ் மங்கீஸ் "மூர்க்கமாகவும் மனதைத பாதிக்கும் விதமாகவும்" இருக்கிறது மேலும் பிராட் பிட்டின் நடிப்பைப் பற்றி "திடுக்கிடச் செய்கிற சிறந்த நடிப்பை வெளிப்படுத்தியிருக்கிறார்" என குறிப்பிட்டிருந்தார், மேலும் முடிவாக " ஜெப்ரி பாத்திரத்தின் மீது மாயமானதொரு காந்தசக்தி வாய்ந்த மின்னுட்டம் போன்ற, பிற்பாடு படத்திற்கு தேவையான முக்கியத்துவம் வாய்ந்த நடிப்பை ஏற்படுத்துகிறார்." பிராட் பிட் இந்த திரைப்படத்துக்காக சிறந்த துணை நடிகருக்கான கோல்டன் குளோப் விருதினைப் பெற்றார், மேலும் அவரது முதல் அகாடெமி விருதுக்கான பரிந்துரையைப் பெற்றார்.
அதற்கடுத்த ஆண்டில் பிராட் பிட் அதே பெயரில் வெளிவந்த லாரென்சோ கார்கேடெர்ராவின் நாவலைத் அடிப்படையாகக் கொண்டு எடுக்கப்பட்ட சட்டம் சார்ந்த நாடகமான ஸ்லீப்பர்ஸில் (1996) நடித்தார். இந்த திரைப்படத்தில் கெவின் பேகன் மற்றும் ராபர்ட் டி நீரோ ஆகியோர் உடன் நடித்திருந்தனர். எனினும் அந்த திரைப்படம் பெரிய அளவில் இக்கட்டான தோல்வியைத் தழுவியது. 1997 ஆம் ஆண்டு தி டெவில்'ஸ் ஓன் திரைப்படத்தில் பிராட் பிட் ஹாரிசன் ஃபோர்டுக்கு எதிரான ஐரிஸ் ரிபப்ளிகன் ஆர்மி தீவிரவாதியான ரோரி டெவனியாக நடித்தார். பிராட் பிட் இந்த திரைப்படத்திற்காக ஐரிஷ் உச்சரிப்பை கற்றுக்கொள்ள வேண்டியிருந்தது. அதே ஆண்டில் ழீன் ஜாக்கூஸ் அன்னாவ்த் திரைப்படமான செவன் இயர்ஸ் இன் திபெதில் ஆஸ்த்திரிய மலையேறுபவரான ஹெயின்ரிச் ஹாரர் என்ற முக்கிய பாத்திரத்தில் நடித்தார். பிராட் பிட் சில மாதங்கள் திரைப்படத்திற்கு தேவைப்பட்ட மலையேற்றமும், மலை நடைப் பயிற்சி பயிற்சியும் பெற்றார், இதில் இவரது சக நடிகர் டேவிட் தெவ்லிசுடன் கலிபோர்னியா மற்றும் ஆல்ப்ஸில் செய்த பாறை ஏற்றப் பயிற்சியும் அடங்கும்.
பிராட் பிட் 1998 ஆம் ஆண்டு மீட் ஜோ பிளாக்கில் முன்னணிப் பாத்திரத்தில் நடித்தார். அதில் அவர் மனிதன் என்றால் எப்படி இருப்பார் என அறிந்து கொள்வதற்காக இளம் ஆணின் உடலைக் கைக்கொள்ளும் இறந்த மனிதன் போல் நடித்திருந்தார். இந்த திரைப்படம் கலவையான மதிப்பீடுகளைப் பெற்றது மேலும் பிராட் பிட்டின் நடிப்பு பரவலாக விமர்சிக்கப்பட்டது. சான்பிரான்சிஸ்கோ குரோனிக்கலின் மிக் லாசல்லெவின் முடிவு பின்வருமாறு: "இதில் பிராட் பிட்டின் நடிப்பு நன்றாக இல்லை என்று மட்டும் கூறிவிட முடியாது. அது காயப்படும்படியும் இருக்கிறது. சலனமற்ற பிராட் பிட்டின் முகம் மற்றும் பளபளப்பான அவரது கண்களுடன் அவரது போராட்டங்களைப் பார்க்கும் பார்வையாளர்கள் பிராட் பிட்டுக்கு இறப்பின் அனைத்து மர்மங்களும், நிலைபேறுடைமையும் மிகவும் வலி நிரம்பியது என்றும் தெரியுமோ என நம்பும்படி இருக்கிறது."
1999 முதல் 2003 ஆம் ஆண்டு வரை
1999 ஆம் ஆண்டு ஃபைட் க்ளப் திரைப்படத்தில் பிராட் பிட் ரகசியமாக ஃபைட் க்ளப் நடத்தி வரும் டைலர் டர்டனாக{/ குறித் தவறாமல் சுடக்கூடிய மற்றும் கவர்ச்சிகரமான அறிவுத்திறனுடையவராக நடித்தார்.{2/} இந்த திரைப்படம் இதே பெயரில் எழுதப்பட்ட சக் பலாநியுக்கின் நாவலைத் தழுவி எடுக்கப்பட்டது, செவன் திரைப்படத்தின் இயக்குனர் டேவிட் பின்ச்சர் இதனை இயக்கினார். இந்த பாத்திரத்திற்கு தயாராவதற்காக பிராட் பிட் குத்துச்சண்டை, டெக்வாண்டு மற்றும் இறுகப்பிடித்தல் (மல்யுத்தம்)போன்ற பயிற்சிகளைப் பெற்றார். இந்த பாத்திரத்தின் உடல் ரீதியான மாற்றத்திற்காக பிராட் பிட் தானே முன்வந்து தனது முன்பற்களின் துண்டுகள நீக்கினார், பின்னர் திரைப்படம் முடிவடைந்த பின்னர் அவை மீண்டும் பழையபடியமைக்கப்பட்டன. இந்த திரைப்படத்தின் விளம்பர மேம்பாட்டின்போது அவர் பின்வருமாறு கூறினார், "சண்டையில் 'யாரேனும் ஒருவருடன் நீங்கள் வலுச்சண்டைக்கு போக வேண்டும்' என்ற அவசியமில்லை. அக்கருத்தானது அங்கு சென்று ஓர் அனுபவத்தைப் பெற்று முக்கியமாக குத்தொன்றை வாங்கி மறுமுனையில் திருப்பித் தர விழைவதேயாகும்." ஃபைட் க்ளப் வருமான அளவு எதிர்பார்ப்புகளில் தோல்வியை சந்தித்த போதும் 1999 ஆம் ஆண்டு வெனிஸ் சர்வதேச திரைப்பட விழாவில் திரையிடப்பட்டது, மேலும் திரைப்பட விமர்சகர்கள் துருவங்களாக நின்று செய்த எதிர் வினைகளை பெற்றது. எனினும் இத்திரைப்படம் இதன் DVD வெளியீட்டிற்கு பிறகு வழிபாட்டு தன்மையுடைய படமாக வரவேற்பைப் பெற்றது. திரைப்படத்தின் வரவேற்பு நன்கிருந்தாலும் பிராட் பிட்டின் நடிப்பு திரைப்பட விமர்சகர்களால் பாராட்டப்பட்டது. CNN இன் பால் கிளிண்டன் பின்வருமாறு கூறுகிறார், "பிட் தான் பரிசோதனைகளுக்கு பயந்ததில்லை என நிரூபித்துள்ளார், மேலும் இந்தமுறை அதற்கான பலன் கிடைத்துள்ளது." வெரைட்டி இதழ் பின்வருமாறு குறிப்பிட்டிருந்தது பிராட் பிட்டின் திறன் "அவருக்கு முன்னேற்றம் ஏற்படுத்திய தெல்மா அண்டு லூயிஸ் பாத்திரத்தை விட அமைதியாகவும், ஈர்க்கக்கூடியதாகவும் மேலும் உடல் ரீதியாக சுறுசுறுப்பாகவும் இருக்கிறது". thumb|right|220px|ஓசென்'ஸ் லெவனில் நடித்தவர்களான பிராட் பிட், ஜியார்ஜ் க்லூனி, மாட் டாமன், ஆண்டி கார்சியா, ஜூலியா ராபர்ட்ஸ் மற்றும் இயக்குனர் ஸ்டீவன் சோடர்பெர்க், டிசம்பர் 2001
ஃபைட் க்ளபுக்கு பிறகு 2000 ஆம் ஆண்டு கை ரிட்சீ இயக்கிய ரளொடிக் குழுவைப் பற்றிய திரைப்படம் ஸ்னாட்ச் சில் நடித்தார். பிராட் பிட் இதில் ஐரிஷ் நாடோடி குத்துச்சண்டை வீரராக நடித்ததும் அவரது குறையற்ற தெளிவான ஐரிஷ் உச்சரிப்பும் பாராட்டவும் விமர்சிக்கவும் பட்டது. சான்பிரான்சிஸ்கோ குரோனிக்கலின் மிக் லாசல்லெ பின்வருமாறு கூறுகிறார், "இவர் மிகவும் கடுமையான ஐரிஷ் உச்சரிப்பில் ஐரிஷ் மக்களில் ஒருவர் போல நடித்துள்ளார் மேலும் பிரிட்டிஷ் மக்களே இவரது உச்சரிப்பைப் புரிந்து கொள்ள முடியாது. இந்த திரைப்படம் பிராட் பிட்டுடன் நமது முந்தைய தொடர்புகளையும் நினைவூட்டுகிறது. சில வருடங்களாக பிராட் பிட் ஏற்றுக்கொண்ட பாத்திரங்களால் கட்டப்பட்டு இருந்தாலும் தன்னிலை ஆய்வுக்கு உட்படுத்தபடவேண்டியிருந்தது, ஆனால் தற்போது அவர் அந்த முயற்சியை தெளிவற்ற இருண்ட அத்துமீறலாகவும் பளபளப்பான வெளியுலக ஈடுபாடாகவுமே பார்க்கிறார்."
அதற்கடுத்த வருடத்தில் பிராட் பிட் ஜூலியா ராபர்ட்ஸ்க்கு எதிராக காதற்காவிய நகைச்சுவைத் திரைப்படமான தி மெக்சிகனில் (2001) நடித்தார். இந்த திரைப்படம் பரவலாக எதிர்மறையான விமர்சன வரவேற்பைப் பெற்றது எனினும் வசூல் ரீதியாக வெற்றி பெற்றது. 2001 ஆம் ஆண்டு அவரது அடுத்த பாத்திரம் பனிப்போர் விறுவிறுப்புப் படமான ஸ்பை கேமில் CIA வின் சிறப்பு நடவடிக்கைகள் பிரிவு அதிகாரியாக நடித்ததாகும். பிராட் பிட் இதில் ராபர்ட் ரெட்போர்டுடன் நடித்தார் இதில் அவர் பிராட் பிட்டுக்கு வழிகாட்டியாக நடித்திருந்தார். Salon.com இந்த திரைப்படத்தை ரசித்தது. ஆனால் பிராட் பிட்டோ, ரெட்போர்டோ "பார்ப்பவர்களுடன் அதிகளவில் உணர்வுப்பூர்வமான தொடர்பினை" ஏற்படுத்தவில்லை என குறிப்பிட்டிருந்தது. இந்த திரைப்படம் உலகளவில் $143 மில்லியன் சம்பாதித்தது. அந்த ஆண்டில் பிற்பகுதியில் பிராட் பிட் கொள்ளைக்கூட்டத் திரைப்படமான ஓசென்'ஸ் லெவனில் ரஸ்டி ரியான் என்ற பாத்திரத்தில் நடித்தார், இது 1960களில் ரேட் பேக் வகையைச் சேர்ந்த இதே பெயரில் வெளிவந்த திரைப்படம் ஆகும். பிராட் பிட் அத்திரைப்படத்தில் ஜியார்ஜ் குலூனி, மாட் டாமன், ஆண்டி கார்சியா மற்றும் ஜூலியா ராபர்ட்ஸ் ஆகியோருடன் இணைந்து நடித்தார். அந்த திரைப்படம் விமர்சகர்களால் சிறப்பான வரவேற்பை பெற்றது, மேலும் உலகளவில் $450 மில்லியன் சம்பாதித்து வசூல் ரீதியாகவும் வெற்றி பெற்றது. 2001 நவம்பர் 22 அன்று பிராட் பிட் பிரண்ட்ஸ் தொலைக்காட்சித் தொடரின் எட்டாவது சீசனில் ஜெனிபர் அனிஸ்டன் பாத்திரத்தின் மீது வன்மம் காட்டும் கொளரவத் தோற்றத்தில் தோன்றினார்; பிராட் பிட் அந்த நேரத்தில் அனிஸ்டனை மணந்து கொண்டார். இந்த தொடரில் நடித்ததற்காக அவர் நகைச்சவை தொடரில் சிறந்த கொளரவ நடிகருக்கான எம்மி விருதுக்கு பரிந்துரைக்கப்பட்டார்.
பிராட் பிட் 2002 ஆம் ஆண்டு ஜியார்ஜ் குலூனி இயக்கிய கன்பெசன்ஸ் ஆப் எ டேன்ஜரஸ் மைண்ட்டில் முக்கிய பாத்திரத்தில் நடித்தார் மற்றும் MTVயின் ஜேக்கஸ் தொலைத்தொடரில் ஒரு பகுதியிலும் நடித்தார், அதில் இவரும் உடன் நடித்தோரும் கொரில்லா உடையில் லாஸ் ஏஞ்சல்ஸ் வீதிகளில் ஓடுவார்கள். அதன் பின் வந்த ஜேக்கஸ் ஒரு பகுதியில் பிராட் பிட் அவராகவே அவரை கடத்துபவராக மேடையில் தோன்றினார். 2003 ஆம் ஆண்டு அவர் முதல் முறையாக தலைமைப் பாத்திரமான சிந்த்பாத்திற்கு ட்ரீம்வொர்க்ஸின் அனிமேசன் திரைப்படமான சின்பட்: லெஜண்ட் ஆப் தி செவன் சீஸிலும், அனிமேசன் தொலைக்காட்சித் தொடரான கிங் ஆப் தி ஹில் லில் பூமாவெரின் சகோதரர் பேட்ச் பாத்திரத்திற்கும் குரல் கொடுத்தார்.
2004 ஆம் ஆண்டு முதல் தற்போது வரை
2004 ஆம் ஆண்டு பிராட் பிட் ட்ராய் மற்றும் ஓசென்'ஸ் ட்வெல்வ் ஆகிய இரு திரைப்படங்களில் நடித்தார். இலியாட்டை அடிப்படையாகக் கொண்ட ட்ராயில் அவர் கதாநாயகன் அகில்லெஸ்ஸாக நடித்தார். ட்ராய் திரைப்படத்தில் நடிப்பதற்கு முன்பு பிராட் பிட் ஆறுமாதங்கள் வாள் பயிற்சி பெற்றார். அப்போது அவருக்கு அவரது கால் தசைநாணில் காயம் ஏற்பட்டதால் தயாரிப்பு பல வாரங்கள் தடைபட்டது. உலகளவில் $497 மில்லியன் சம்பாதித்த அத்திரைப்படம் அவரது திரைப்பட வாழ்க்கையில் 2008 ஆம் ஆண்டு இறுதி வரை அதிகளவில் வசூல் அடைந்த திரைப்படமாக இருந்தது. U.S. க்கு வெளியே $364 மில்லியன் சம்பாதித்த அத்திரைப்படம் உள்நாட்டில் $133 மில்லியன் மட்டுமே சம்பாதித்தது. தி வாஷிங்டன் டைம்ஸின் ஸ்டீபன் ஹண்டர் பின்வருமாறு எழுதியிருந்தார்: "அந்த பாத்திரத்திற்கு வாழ்க்கைப் பரிமாணத்தைவிட அதிகளவில் தேவை, அதை இவர் சிறப்பாக செய்திருக்கிறார்." ஓசென்'ஸ் லெவன் வெற்றி பெற்றதாலேயே அதன் தொடர்ச்சியாக 2004 ஆம் ஆண்டு வெளிவந்த ஓசென்'ஸ் ட்வெல்வ் திரைப்படத்திலும் பிராட் பிட்டுக்கே அவ்வாய்ப்பு கிடைத்தது. CNN இன் பால் கிளிண்டன், பால் நியூமேன் மற்றும் ராபர்ட் ரெட்போர்டுக்கு பிறகு பிராட் பிட் மற்றும் குலூனி இருவரும் ஆண்களில் சிறப்பாக ஒத்துப்போகும் இராசாயனத்தன்மை உடையவர்களாக உள்ளார்கள் என குறிப்பிட்டிருந்தார். அத்திரைப்படம் வணிக ரீதியாக உலகளவில் $362 மில்லியன் சம்பாதித்து வெற்றி பெற்றது.
அதற்கடுத்த ஆண்டு பிராட் பிட் அதிரடி நகைச்சுவைத் திரைப்படமான மிஸ்டர். & மிஸ்ஸஸ். ஸ்மித் தில் (2005) நடித்தார். அந்த திரைப்படத்தை டஃப் லைமன் இயக்கினார், திருமண வாழ்க்கையில் அலுத்துப் போன தம்பதியர் இருவர் தங்களை ஒருவருக்கொருவர் ரகசியமாக கொலைசெய்ய ஏற்பாடு செய்வதைக் கண்டுபிடிப்பதே அத்திரைப்படத்தின் கதை ஆகும். பிராட் பிட் ஏஞ்சலினா ஜூலியுடன் ஜான் ஸ்மித்தாக நடித்தார். அந்த திரைப்படம் கலவையான மதிப்பீடுகளைப் பெற்றது ஆனால் பொதுவாக இருவருக்கிடையே இருந்த ஒத்துப்போகும் இரசாயனத் தன்மை பொதுவாக பாராட்டப்பட்டது. தி ஸ்டார் ட்ரிப்யூன் குறிப்பிட்டது, ", கதையானது தற்செயலாக நிகழ்வது போன்றதென்றாலும், கூடிவாழ்கிற அழகுடன் நகர்ந்து, விரைவாக நகரும் வேகத்துடனும், நட்சத்திரங்களின் திரை மிதவெப்பமான அணு இராசாயனத்துடன் காணப்படுகிறது." அத்திரைப்படம் உலகளவில் $478 மில்லியன் சம்பாதித்து 2005 இன் வெற்றிகளில் ஒன்றாக அமைந்தது.